b"\n_START_ARTICLE_\nDirt Rally\n_START_SECTION_\nGameplay\n_START_PARAGRAPH_\nDirt Rally este un joc video de simul\xc4\x83ri de curse, ce se concentreaz\xc4\x83 pe cursele de raliu. Juc\xc4\x83torii concureaz\xc4\x83 \xc3\xaen evenimente contra-timp, pe drum de macadam \xc8\x99i terenuri accidentate, \xc3\xaen diferite condi\xc8\x9bii de vreme. Dup\xc4\x83 lansare, jocul con\xc8\x9binea 17 ma\xc8\x99ini \xc8\x99i 36 de stagii, din trei loca\xc8\x9bii diferite (Baumholder, Powys \xc8\x99i Argolida), \xc8\x99i un mod multiplayer. Sunt pl\xc4\x83nuite \xc3\xaenc\xc4\x83 2 tipuri de moduri multiplayer. Codemasters a anun\xc8\x9bat un parteneriat cu FIA \xc3\xaen iulie 2015._NEWLINE_Dirt Rally con\xc8\x9bine un num\xc4\x83r mare de vehicule dintr-o gam\xc4\x83 variat\xc4\x83 de produc\xc4\x83tori. Con\xc8\x9bine ma\xc8\x99ini din anii '60, '70, '80, 2000, 2010, dar \xc8\x99i din grupele B, A \xc8\x99i R.\n_START_SECTION_\nDezvoltare\n_START_PARAGRAPH_\nDirt Rally este dezvoltat de britanicii de la Codemasters, cu ajutorul motorului grafic Ego. Dezvoltarea sa fost \xc3\xaenceput\xc4\x83 dup\xc4\x83 lansarea din 2012 a lui Dirt: Showdown. Ei au \xc3\xaenceput prin crearea de modele de ro\xc8\x9bi \xc8\x99i a circuitelor. Jocul folose\xc8\x99te un model de anima\xc8\x9bie diferit fa\xc8\x9b\xc4\x83 de jocurile anterioare, construit de la zero._NEWLINE_O versiune timpurie a lui Dirt Rally a fost ar\xc4\x83tat\xc4\x83 jurnali\xc8\x99tilor la sf\xc3\xa2r\xc8\x99itul anului 2013, dar jocul nu a fost anun\xc8\x9bat dec\xc3\xa2t \xc3\xaen data de 27 aprilie 2015. A fost lansat, mai t\xc3\xa2rziu \xc3\xaen aceea\xc8\x99i zi, pentru Microsoft Windows, prin early access, pe Steam. Regizorul jocului, Paul Coleman, a spus c\xc4\x83 jocul a fost lansat neterminat pentru ca echipa de dezvoltare s\xc4\x83 primeasc\xc4\x83 un feedback din partea juc\xc4\x83torilor. El a exprimat interes \xc3\xaen lansarea pe console a lui Dirt Rally \xc3\xaen viitor, dar acest lucru nu este \xc3\xaenc\xc4\x83 posibil, jocul \xc3\xaenc\xc4\x83 fiind \xc3\xaen stadiul de early access. Codemasters inten\xc8\x9bioneaz\xc4\x83 s\xc4\x83 introduc\xc4\x83 ma\xc8\x99ini noi, loca\xc8\x9bii noi \xc8\x99i moduri \xc3\xaen actualiz\xc4\x83ri lunare, dar \xc8\x99i s\xc4\x83 \xc3\xaembun\xc4\x83t\xc4\x83\xc8\x9beasc\xc4\x83 jocul cu ajutorul stadiului de early access. Versiunea final\xc4\x83 a jocului a fost lansat\xc4\x83 pe 7 decembrie 2015, pentru Microsoft Windows. Jocul se va lansa \xc8\x99i pentru platformele PlayStation 4 \xc8\x99i Xbox One pe 5 aprilie 2016."